ทาทาสตีลดิ้นดึงพันธมิตรพลิกสถานะ
ทาทา สตีล หาพันธมิตรร่วมทุนเอ็นทีเอส สตีล หวังปีนี้จะพลิกกลับมามีกำไร หลังขาดทุน 3 ปี
24 ส.ค. 2555

ทาทา สตีล หาพันธมิตรร่วมทุนเอ็นทีเอส สตีล หวังปีนี้จะพลิกกลับมามีกำไร หลังขาดทุน 3 ปี
นายปิยุช กุปต้า กรรมการผู้จัดการใหญ่ บริษัท ทาทา สตีล (ประเทศไทย) หรือ TSTH เปิดเผยว่า บริษัทจะสามารถพลิกฟื้นมีกำไรได้ในงวดปี 2555/2556 (เม.ย. 2555มี.ค. 2556) หลังจากที่บริษัทขาดทุนติดต่อกันมา 3 ปี หากสามารถหาพันธมิตรทางธุรกิจเข้าร่วมทุนในบริษัท เอ็นทีเอส สตีล กรุ๊ป (NTS) ซึ่งเป็นบริษัทลูก เพื่อช่วยเพิ่มอัตราการใช้กำลังการผลิตให้ถึง 90% จากปัจจุบันที่ใช้อยู่เพียง 6065% และผลิตสินค้าใหม่เพิ่มเติม 
นอกจากนี้ ยังสามารถขายโครงการเหล็กหลอมเหลวของ NTS ที่มีค่าเสื่อมราคาปีละ 230 ล้านบาท เพราะหากขายออกไปได้ก็จะหมดภาระค่าเสื่อมดังกล่าว
“ถ้าหากหาพันธมิตร หรือการขายโครงการเหล็กหลอมเหลวสรุปได้ใน 6 เดือน หรือในปลายปีนี้ ก็จะสามารถมีกำไร” นายปิยุช กล่าว
ทั้งนี้ กระบวนการเจรจาทั้งสองแผนงานอยู่ระหว่างเดินควบคู่กันไป โดยขณะนี้บริษัทเจรจาพันธมิตรทางธุรกิจหลายราย คาดว่าผู้ร่วมทุนเป็นกลุ่มที่นำเข้าสินค้าในไทย ได้แก่ อินเดีย ญี่ปุ่น และเกาหลี ซึ่งอาจมาจากผู้ผลิตในกลุ่มธุรกิจต้นน้ำหรือปลายน้ำ แต่ยังไม่ได้กำหนดว่าจะขายหุ้นให้ในสัดส่วนเท่าใด 
สำหรับการขายโครงการเหล็กหลอมเหลว คาดว่าจะขายให้กับผู้ผลิตที่อยู่ใกล้กับแหล่งวัตถุดิบ หรือแหล่งผลิตถ่านโค้กที่เป็นเชื้อเพลิงหลักในการผลิต เช่น อินเดีย หรืออเมริกาใต้ ซึ่งเป็นไปได้ที่ทาทา สตีล ในอินเดียอาจเข้ามารับซื้อโครง การดังกล่าว ซึ่งบริษัทจะสามารถขนย้ายทั้งโครงการออกไปจากที่ตั้งโรงงานใน จ.ชลบุรี เพื่อส่งมอบให้กับผู้ซื้อ